Farmhouse Dining Set, 1940s
Vintage Tolix Table by Xavier Pauchard
Vintage Edwardian Library Style Dining Table
Price: SEK 2,803 Regular Price: SEK 4,484
Rectangular White Industrial Metal Dining Table, 1960s
Price: SEK 15,693 Regular Price: SEK 18,831
Price: SEK 29,591 Regular Price: SEK 36,316
Price: SEK 74,938 Regular Price: SEK 93,674
Price: SEK 10,649 Regular Price: SEK 12,330
Price: SEK 13,360 Regular Price: SEK 15,938 Skuimkop: Lot van rugby se nr. 31 | Netwerk24
25 Mei 2019 07:03
Gaan kyk self, dit staan so in die reëlboek! Rasta Rasivhenge het onder kwaai kritiek deurgeloop vir sy strafskoptelling teen die Highlanders. Foto: Getty Images
Maak nie saak hoe edel die bedoelings en hoe streng volgens die reëlboek nie, iewers gaan die skeidsregter iemand briesend kwaad maak.
Spelers in die hitte van die stryd verwoord gewoonlik hul misnoeë met ’n twyfelagtige beslissing as die kaptein beleefd om ’n verduideliking vra. Soms word die kop verbaas geskud, die arms beteuterd in die lug gegooi.
Ondersteuners? Wel, wat op paviljoene en voor TV-stelle oor die wêreld heen oor skeidsregters kwytgeraak word, kan selfs in sy mees afgewaterde vorm nie in ’n gesinspublikasie soos dié herhaal word nie.
Die fluitjiedraer is dikwels die mees gehate ou op die veld omdat sy beslissings op die oog af die een span bevoordeel, en derhalwe die ander span benadeel.
Maar in die beroepsera, waar miljoene rande aan uitsaairegte en net soveel van adverteerders en borge ter sprake is, kan Skuimkop beswaarlik glo dat skeidsregters met opset eenoog (kortom: skelm) sal wees. Gewoon swak ja, of nie konsekwent nie. Maar skelm? Nee wat.
Daarom was dit verrassend toe Steve Hansen, All Black-afrigter, kort gelede op ’n nuuskonferensie gevra het hoekom Suid-Afrikaanse skeidsregters die Leeus in vanjaar se Superrugby-reeks só min op Ellispark straf. Die beskuldiging in sy vraag kon beswaarlik geïgnoreer word.
Dit volg nadat Aaron Mauger, die Highlanders se afrigter, die plaaslike blaser Rasta Rasivhenge skerp gekritiseer het omdat sy strafskoptelling 12-3 in die Leeus se guns was in die Superrugbystryd wat die tuisspan op Ellispark met 38-29 gewen het.
Die Leeus het in hul laaste drie kragmetings met oorsese teenstanders – met SA blasers aan die spits – net ses strafskoppe afgestaan, terwyl die besoekers aan Ellispark saam 43 keer gestraf is. Ja, dis statistieke wat kommer wek.
* Maar dis steeds verregaande om te suggereer dat SA blasers met voorbedagte rade “vir” plaaslike spanne blaas en “teen” besoekers.
Dis naar, Sanzaar
Dit wil voorkom of Sanzaar, rugby se beheerliggaam in die Suidelike Halfrond, twee stelle reëls toepas as dit kom by dissiplinêre optrede teen diegene wat klaarblyklik op sy gedragskode tjorts.
Ek lag, want ek maak nie ’n moordkuil van my hart nie. Die Bulle-haker Schalk Brits het hom nie deur Sanzaar laat boelie nie. Foto: Getty Images
Die Bulle-haker Schalk Brits was nou onlangs in ’n dispuut met die rugbybase nadat hy en die Haaie se Akker van der Merwe in ’n Superrugbystryd bietjie bôlle gerol het. Akker is vir drie weke geskors. Schalk sommer vir vyf – glo oor sy vorige oortredings (wat ses jaar gelede gebeur het).
Die Bul het gemor hieroor. En met reg ook. Probleem is net, hy het nie die griewe vir homself gehou nie.
Skielik was hy weer in Sanzaar se visier nadat hy die prosedures wat gevolg is (met sy skorsing in Maart) op ’n nuuskonferensie gekritiseer het. Hy is gedreig met verdere aksie en ’n boete van tot R100 000 as hy nie please-explain nie.
Brits het op eie onkoste ’n prokureur gekry en dié se skriftelike voorlegging van 20 bladsye het Sanzaar oortuig om nie die speler verder te vervolg nie. Einde van die storie.
* Nou wonder Skuimkop waarom Sanzaar dan nie vir Mauger, die Highlanders-afrigter, voor stok gekry het toe hy op ’n nuuskonferensie ’n beampte openlik gekritiseer het nie. Of geld ’n ander gedragskode vir afrigters?
Waar is julle maniere?
’n Mens wil nou nie te gou praat nie, maar dit wil vir Skuimkop voorkom of ons rugbyoutjies hulself oor die algemeen goed gedra as hulle op toer oorsee is.
Richie Mo’unga, die Crusaders se losskakel, bobaas bierspoeger en bewese boudknyper. Foto: Getty Images
Dis bitter selde dat nuus uitlek oor ’n laatnag se gefuif in ’n kroeg iewers, wat uitloop op ’n onderonsie met die plaaslike bevolking, ’n vuisgeveg selfs, die beskadiging van eiendom en dies meer.
Dieselfde kan nie van Australasië se spelers gesê word wat hier by ons kom toer nie.
Sommer vier Crusaders, in twee verskillende voorvalle, sit weer in die stoute hoekie terwyl ’n onafhanklike ondersoeker nou hul onnutsige spoortjies in Kaapstad moet gaan naspeur.
Die All Black-losskakel Richie Mo’unga word daarvan beskuldig dat hy in ’n Kaapse kuierplek bier op ’n groep vroue gespoeg en een aan die boud geknyp het.
’n Week later het drie van sy spanmaats, onder hulle die All Black-vleuel George Bridge, glo ’n groep gay mans by ’n kitskos-eetplek in Langstraat onder meer met slapgewrig-gebare en hoë stemtone gespot.
* As beroepspelers is dissipline op en van die veld ’n vereiste. Die ouens is dikwels die teiken van hekelaars en moeilikheidsoekers, maar kinderagtige optrede soos dié is eenvoudig onverskoonbaar.